খন্দকার গোলাম মোয়াজ্জেম বলেন, ‘সাত লাখ রোহিঙ্গার জীবন-যাপনে যে অর্থের প্রয়োজন পড়বে, তার একটা অংশ বাজেট থেকেই বরাদ্দ দিতে হবে।’ আগের অভিজ্ঞতার কথা উল্লেখ করে তিনি বলেন, ‘দুই লাখ ৩৩ হাজার রোহিঙ্গার দৈনন্দিন খরচের জন্য জাতিসংঘ শরণার্থী সংস্থা ইউএনএইচসিআরে পক্ষ থেকে বছরে ১৩ দশমিক ৮ মিলিন ডলার বরাদ্দ থাকলেও তারা ৪ দশমিক ২ মিলিয়ন ডলারের বেশি পেতোই না। অর্থাৎ বরাদ্দেরও প্রায় ১০ মিলিয়ন ডলারের কাছাকাছি ঘাটতি থাকতো। এখন রোহিঙ্গার সংখ্যা বাড়ছে। বলা হচ্ছে সাত লাখ। এই হিসাবে এখন রোহিঙ্গাদের জন্য দৈনন্দিক খরচ মেটাতে লাগবে ৩৭ মিলিয়ন ডলারের মতো। এছাড়া অবকাঠামো নির্মাণসহ অন্যান্য প্রয়োজনে আরও অর্থ লাগবে।’